钦定古今图书集成/明伦汇编/氏族典/第256卷 > 王济
## 钦定古今图书集成/明伦汇编/氏族典/第256卷 > 王济

按《晋书王浑传》：“浑子济，字武子，少有逸才，风姿英爽，
伎艺过人，有名当世，与和峤、裴楷齐名。尚常山公主。
年二十，起家拜中书郎，以母忧去官。起为骁骑将军，
累迁侍中，与侍中孔恂、王恂、杨济同列。武帝常谓诸
公曰：‘朕左右可谓恂恂济济矣。齐王攸当之藩，济谏
忤旨，左迁国子祭酒。数年，入为侍中，出为河南尹。未’”
拜，坐鞭王官吏，免官。性豪侈，丽服玉食，善解马性，杜
预谓“济有马癖”，寻使白衣领太仆。年四十六，先浑卒。
追赠骠骑将军。